el el el el el el el el el el el en el el el el el en el el el el el el el el el el el el el el el el el el en el el el el el el el el el el el el el el el el el el el en el el el el el el el el el el el el el el el el el el el el el en el el el el en el el en el ru en en en el el en el en el en el en en vi en en el en en en el el el el el el el el el el el el el el
Η National Geographic Society (Εθνική Γεωγραφική Εταιρεία), με έδρα στην Ουάσινγκτον των Ηνωμένων Πολιτειών, είναι μία από τις μεγαλύτερες εκπαιδευτικές και επιστημονικές, μη κερδοσκοπικές, οργανώσεις παγκοσμίως. Στα ενδιαφέροντα της περιλαμβάνονται η γεωγραφία, η αρχαιολογία και οι φυσικές επιστήμες, η προώθηση της περιβαλλοντικής και ιστορικής συντήρησης και η μελέτη του παγκόσμιου πολιτισμού και ιστορίας.
Μέσα Μαζικής Ενημέρωσης, Γεωγραφία, Περιβαλοντολογία, Επιστήμη
17 Οδός N.W. Ουάσινγκτον, ΗΠΑ
Ο γαμπρός του Μπελ, Γκίλμπερτ Χόβεϊ Γκρόσβενορ (Gilbert Hovey Grosvenor) έγινε ο πρώτος συντάκτης του περιοδικού National Geographic, υπηρετώντας την οργάνωση για 55 χρόνια, ενώ τα μέλη της οικογένειας Γκρόσβενορ έχουν διαδραματίσει σημαντικό ρόλο στην Εταιρεία συνολικά. Ο Μπελ και ο γαμπρός του, Γκρόσβενορ, καθιέρωσαν την έννοια του μάρκετινγκ μέσω της ιδιότητας του μέλους, καθώς και τη σημαντική χρήση των φωτογραφιών στα περιοδικά.
Ο σημερινός πρόεδρος του συμβουλίου των επιτρόπων, ο Γκίλμπερτ Μέλβιλ Γκρόσβενορ (Gilbert Melville Grosvenor), έλαβε το Προεδρικό Μετάλλιο της Ελευθερίας (Presidential Medal of Freedom) το 2005 για τη συνεισφορά της National Geographic Society στη γεωγραφική εκπαίδευση.
Κύριο λήμμα: National Geographic (περιοδικό)
Το εξώφυλλο του περιοδικού National Geographic, Ιανουάριος 1915
Το περιοδικό National Geographic εκδόθηκε εννέα μήνες μετά την ίδρυση της National Geographic Society ως το επίσημο περιοδικό της. Το περιοδικό φέρει το κατοχυρωμένο κίτρινο πλαίσιο στο εξώφυλλό του.
Εκδίδονται 12 μηνιαία τεύχη του National Geographic ετησίως και τουλάχιστον τέσσερις πρόσθετες εκδόσεις χαρτών, ενώ σε σπάνιες περιπτώσεις εκδίδονται πρόσθετα τεύχη του περιοδικού. Το περιοδικό περιέχει εκλαϊκευμένα άρθρα για τη γεωγραφία, την παγκόσμια ιστορία, τον πολιτισμό, τα τρέχοντα γεγονότα, καθώς και φωτογραφίες τοποθεσιών και αντικειμένων από ολόκληρο τον κόσμο. Το περιοδικό National Geographic αυτή την περίοδο εκδίδεται σε 37 γλωσσικές εκδόσεις σε πολλές χώρες σε όλο τον κόσμο. Η συνολική κυκλοφορία του αγγίζει τα 6,8 εκατομμύρια τεύχη μηνιαίως, με περισσότερους από πενήντα εκατομμύρια αναγνώστες.
Εκτός από το περιοδικό, η National Geographic Society εκδίδει πέντε ακόμα περιοδικά στις Ηνωμένες Πολιτείες:
National Geographic Kids: Εκδόθηκε πρώτη φορά το 1975 με το όνομα National Geographic World, το οποίο άλλαξε το 2001. Σήμερα υπάρχουν 15 γλωσσικές εκδόσεις του. Μία αραβική έκδοση του παιδικού περιοδικού παρουσιάστηκε στην Αίγυπτο στις αρχές του 2007.
National Geographic Little Kids: Έκδοση για παιδιά ηλικίας 3 έως 6 ετών.
National Geographic Traveler: Εκδόθηκε πρώτη φορά το 1984. Σήμερα υπάρχουν επτά γλωσσικές εκδόσεις του.
National Geographic Adventure: Εκδόθηκε πρώτη φορά το 1999.
National Geographic Explorer: Εκδόθηκε πρώτη φορά το 2001 ως National Geographic for Kids, με κυκλοφορία περίπου δυόμιση εκατομμύρια τεύχη.
Η National Geographic Society διατηρεί ένα διαδικτυακό ιστότοπο ειδήσεων, το National Geographic News[7].
Το National Geographic School Bulletin, ένα περιοδικό παρόμοιο με το National Geographic που όμως απευθυνόταν σε παιδιά μαθητές του δημοτικού, εκδιδόταν σε εβδομαδιαία βάση στη διάρκεια του σχολικού έτους από 1919 έως το 1975, οπότε και αντικαταστάθηκε από το National Geographic World.
Στις δεκαετίες του 1980 και 1990 εκδιδόταν ένα περιοδικό αφιερωμένο στην έρευνα, το οποίο όμως σταμάτησε.
Η National Geographic Society έχει εκδώσει πολυάριθμα βιβλία, χάρτες και άτλαντες.
Πολλές ιστορίες από τη National Geographic Society παρουσιάζονται στην τηλεόραση. Ειδικές ανταποκρίσεις του National Geographic καθώς επίσης και τηλεοπτικές σειρές είχαν παρουσιαστεί από το τηλεοπτικό δίκτυο PBS και άλλα δίκτυα, τόσο στις Ηνωμένες Πολιτείες όσο και παγκοσμίως, για πολλά έτη. Η σειρά Geographic στις ΗΠΑ άρχισε στο δίκτυο CBS το 1964, μεταφέρθηκε στο ABC το 1973 και κατέληξε στο PBS (από τον τηλεοπτικό σταθμό WQED του Πίτσμπεργκ) το 1975. Παρουσίασε ιστορίες από πολυάριθμες επιστημονικές προσωπικότητες, όπως ο Λούις Λεκέι (Louis Leakey), ο Ζακ-Υβ Κουστώ (Jacques-Yves Cousteau) και η Τζέιν Γκούνταλ (Jane Goodall), όπου όχι μόνο παρουσιάστηκε η επιστημονική συνεισφορά τους αλλά συνέβαλε στο να γίνουν γνωστοί παγκοσμίως. Το μουσικό θέμα που υιοθετήθηκε από το National Geographic Channel ανήκει στον Έλμερ Μπέρνσταϊν (Elmer Bernstein). Παράλληλα, το National Geographic Channel δημιούργησε νέα τηλεοπτικά δίκτυα στις διεθνείς αγορές, όπως τα Nat Geo Wild, Nat Geo Adventure, Nat Geo Junior, και Nat Geo Music.
Το 1997 διεθνώς, και το 2001 στις Ηνωμένες Πολιτείες, η National Geographic Society προώθησε, με καθεστώς μερικής ιδιοκτησίας – συνιδιοκτησίας με άλλες οντότητες, όπως η News Corporation, το National Geographic Channel, έναν τηλεοπτικό σταθμό με παγκόσμια διανομή για καλωδιακή και δορυφορική εκπομπή.
Η εταιρεία National Geographic Films, θυγατρική της National Geographic Society υπήρξε η παραγωγός ενός φιλμ βασισμένου στο ημερολόγιο του κυβερνήτη ενός ρωσικού υποβρυχίου, με πρωταγωνιστή τον Χάρισον Φορντ, το «Υποβρύχιο Κ-19: Ο Φονιάς» (K-19: The Widowmaker). Πρόσφατα, επίσης, παρουσίασε την Αμερικανική έκδοση του Γαλλικού ντοκιμαντέρ «Το ταξίδι του Αυτοκράτορα», με νέα μουσική επένδυση και αφήγηση από τον ηθοποιό Μόργκαν Φρίμαν, και η οποία βραβεύτηκε με το Όσκαρ καλύτερου ντοκιμαντέρ το 2006.
Εμπνευσμένη από ένα άρθρο του περιοδικού National Geographic, η National Geographic Films παρουσίασε τον Οκτώβριο του 2007 μία τρισδιάστατη ταινία με τίτλο «Θαλάσσια τέρατα» (Sea Monsters), σε μουσική επένδυση του Πήτερ Γκάμπριελ (Peter Gabriel). Η National Geographic Films είναι, επίσης, συμπαραγωγός με τον Έντουαρντ Νόρτον (Edward Norton) και τον Μπραντ Πιτ (Brad Pitt) σε μία δεκάωρη μίνι σειρά, βασισμένη στο βραβευμένο βιβλίο του Στίβεν Άμπροζ (Steven Ambrose) «Undaunted Courage: Meriwether Lewis, Thomas Jefferson and the Opening of the American West», για το τηλεοπτικό δίκτυο του HBO.
Το Μετάλλιο Χούμπαρντ που απονεμήθηκε στην Ανν Λίντμπεργκ
Το Μετάλλιο Χάμπαρντ (Hubbard Medal) απονέμεται από τη National Geographic Society για τη διάκριση στην εξερεύνηση, την ανακάλυψη και την έρευνα. Το μετάλλιο ονομάστηκε προς τιμήν του Γκάρντινερ Γκρην Χάμπαρντ (Gardiner Greene Hubbard), του πρώτου προέδρου της National Geographic Society. Μέχρι το 2000 το μετάλλιο είχε απονεμηθεί 34 φορές, με πλέον πρόσφατη τη μεταθανάτια απονομή του στον Μάθιου Χένσον (Matthew Henson), συντρόφου του Ρόμπερτ Πήρι (Robert Peary) στις Αρκτικές εξερευνήσεις[8].
Ο αστεροειδής 1620 Γεωγράφος ονομάστηκε προς τιμή της Εθνικής Γεωγραφικής Εταιρείας.
↑ «National Geographic Online». National Geographic Society.
↑ «National Geographic Education Foundation». National Geographic Society. Αρχειοθετήθηκε από το πρωτότυπο στις 27 Δεκεμβρίου 2014. Ανακτήθηκε στις 17 Δεκεμβρίου 2014.
↑ «National Geographic Society». U.S. Department of State. Αρχειοθετήθηκε από το πρωτότυπο στις 17 Μαρτίου 2007. Ανακτήθηκε στις 3 Νοεμβρίου 2007.
↑ We’re 128 Years Old Today. Here’s What We Have to Show for It. National Geographic
↑ «News Bites - National Geographic Kids». Αρχειοθετήθηκε από το πρωτότυπο στις 14 Νοεμβρίου 2006. Ανακτήθηκε στις 14 Νοεμβρίου 2006.
↑ Global Green USA
↑ Daily Nature and Science News and Headlines | National Geographic News
↑ Stealing the Glory, by Pam Fraser Solomon
Poole, Robert M. Explorers House: National Geographic and the World it Made. New York: Penguin, 2004. ISBN 1-59420-032-7
Στη Βικιθήκη υπάρχει υλικό που έχει σχέση με το θέμα:
The National Geographic Magazine
Τα Wikimedia Commons έχουν πολυμέσα σχετικά με το θέμα
Έκδοση του National Geographic στα Ελληνικά
National Geographic for Kids
National Geographic and the National Iranian American Council discuss the naming dispute
"How They Found National Geographic's 'Afghan Girl'" (7 Μαρτίου 2003)
Website criticising the National Geographic on geographical names
Society's flag Αρχειοθετήθηκε 2016-05-19 στο Wayback Machine.
Στο λήμμα αυτό έχει ενσωματωθεί κείμενο από το λήμμα National Geographic Society της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).